1.4 การประกอบธุรกิจแต่ละสายผลิตภัณฑ์

บริษัท พีเออี ประกอบธุรกิจก่อสร้าง ได้รับความเชื่อถือมาเป็นระยะเวลากว่า 40 ปี
และเป็นที่รู้จักในฐานะผู้ให้บริการด้านวิศวกรรมก่อสร้าง
และให้บริการแก่ลูกค้ากลุ่มอุตสาหกรรมพลังงานโดยเฉพาะด้านน้ำมันและก๊าซธรรมชาติโดยให้บริการทั้งบริษัทสัญชาติไทยและบริษัทต่างชาติ
ซึ่งที่ผ่านมาพีเออี ได้มี
พัฒนาการที่ดีอย่างต่อเนื่องในธุรกิจการผลิตน้ำมันและก๊าซธรรมชาติจากต้นน้ำถึงปลายน้ำ
รวมไปถึงปิโตรเคมี

ในปี 2555 บริษัท พีเออี ยังคงมุ่งเน้น ให้บริการด้านงานวิศวกรรม, การก่อสร้าง, การให้บริการ
บำรุงรักษาซ่อมแซมอุปกรณ์ต่างๆ แก่บริษัทกลุ่มอุตสาหกรรมพลังงาน รวม
ถึงการจัดส่งพนักงานที่มีประสบการณ์ในการทำงาน เพื่อร่วมปฏิบัติงานกับบริษัทชั้นนำ
ทั้งงานบนฝั่งและนอกชายฝั่ง (Onshore & Offshore) ทั้งภายในประเทศและต่างประเทศ
โดยการทำงานของบริษัทจะคำนึงถึงความปลอดภัยของสภาพแวดล้อมในการทำงานและสวัสดิภาพของพนักงานและคุณภาพของงาน
เป็นหลัก

ธุรกิจของบริษัท พีเออี สามารถแบ่งออกได้เป็น 2 กลุ่มหลัก ดังนี้

(1) กลุ่มธุรกิจกลุ่มอุตสาหกรรมพลังงานรวมไปถึงอุตสาหกรรมปิโตรเคมี เกี่ยวกับไฮโดรคาร์บอน
(Hydrocarbons)

งานหลักของธุรกิจในกลุ่มนี้ จะมีขอบเขตของงานครอบคลุมลูกค้าในอุตสาหกรรมน้ำมัน ก๊าซธรรมชาติ
และปิโตรเคมี งานที่บริษัท พีเออี ให้บริการเริ่มตั้งแต่
งานบริการด้านการออกแบบและคำนวณทางวิศวกรรม (งานบริการEngineering),
ผลิตประกอบและติดตั้งชุดอุปกรณ์หรืองานโครงสร้าง. งานบริการ Oil & Gas), งานซ่อมบำรุง,
และการทดลองเดินเครื่องก่อนใช้งานจริง

กว่า 45 ปีที่ผ่านมา บริษัท พีเออี
ได้พิสูจน์แล้วว่ามีศักยภาพในการปฏิบัติงานโดยเป็นที่ยอมรับและผ่านทุกข้อกำหนด
ได้อย่างมีคุณภาพและประสิทธิภาพ ทั้งในด้านคุณภาพของงาน ระยะเวลา และงบประมาณที่กำหนด
ทีมวิศวกรและพนักงานของบริษัท พีเออี
ล้วนแล้วแต่เป็นผู้ที่มีประสบการณ์ในการทำงานสูงจากหลากหลายโครงการที่ผ่านมา
อาทิเช่นการก่อสร้างศูนย์กลางของอุตสาหกรรมปิโตรเคมี (Petrochemical Complexes)
โรงไฟฟ้า โรงกลั่นน้ำมันและก๊าซธรรมชาติ เป็นต้น

นอกจากนี้ บริษัท พีเออี เทคนิคอล เซอร์วิส จำกัด ซึ่งถือหุ้นทั้งหมดโดยบริษัทฯ
ถือเป็นบริษัทชั้นนำในงานบริการด้านการตรวจสอบ หรือสอบเทียบงานเชื่อม อุปกรณ์ เครื่องมือต่างๆ
ตามหลักมาตรฐานและข้อกำหนดสากล
โดยเสนอบริการเป็นผู้ตรวจสอบอิสระให้แก่งานก่อสร้างงานบำรุงรักษา
ทั้งในภาคเอกชนและราชการ

(2) กลุ่มธุรกิจเกี่ยวกับโครงสร้างพื้นฐาน (Infrastructures)

นอกจากธุรกิจด้านไฮโดรคาร์บอน บริษัทฯ ได้ประกอบกิจการเกี่ยวกับการเตรียมโครงสร้างพื้นฐาน
ได้แก่ การเตรียมวิศวกรรมโยธาสำหรับพลังงานและระบบสาธารณูปโภคพื้นฐาน
ตลอดจนโรงงานอุตสาหกรรม อาคารสำนักงานและที่พักอาศัย เป็นต้น ที่ผ่านมาบริษัทฯ
ได้รับความไว้วางใจจากลูกค้าให้ดูแลโครงการต่างๆ เป็นจำนวนมาก

1.4.1 ลักษณะผลิตภัณฑ์และบริการ

1.4.1.1 กลุ่มธุรกิจเกี่ยวกับไฮโดรคาร์บอน (Hydrocarbons)

ประกอบด้วยงาน 3 ส่วนหลัก ตั้งแต่งานออกแบบทางวิศวกรรม (Engineering)
งานด้านการจัดหา จัดซื้อ (Procurement) และการก่อสร้าง (Construction)
ซึ่งสำหรับลูกค้ากลุ่มเป้าหมายจะครอบคลุมงานด้านการประกอบชิ้นงาน (Fabrication) และ
การติดตั้ง (Installation) อย่างไรก็ตาม บริษัทฯ จัดองค์กรโดยแบ่งหน่วยงาน
โดยใช้ลักษณะการปฏิบัติงานและประกอบกับพิจารณาที่ตั้งของพื้นที่ให้บริการลูกค้า
เพื่อสามารถให้บริการลูกค้าได้อย่างมีประสิทธิภาพ ดังนี้

(1) หน่วยงานงานวิศวกรรม (Engineering Department)

สำหรับงานด้านการคำนวณและออกแบบทางวิศวกรรม ทีมวิศวกรของบริษัทฯ
ให้บริการงานออกแบบทางวิศวกรรมตั้งแต่ การสำรวจสภาพหน้างาน, Conceptual Design,
Front End Engineering Design (FEED) จนถึง Detailed Design, การจัดซื้อจัดจ้าง
คัดเลือก วัสดุและอุปกรณ์ที่เหมาะสมกับงานในแต่ละโครงการ (Procurement Assistant),
Manpower Supply และ ครอบคลุมไปถึงการบริหารโครงการ (Project Management)

(2) หน่วยงานโรงงานประกอบติดตั้ง (Fabrication Department)

ในปี 2551 - 2552 บริษัทฯ ได้ขยายโรงงานและเพิ่มศักยภาพการผลิตที่โรงงานจังหวัดระยอง
เพื่อรองรับการเติบโตของงานประกอบโครงสร้าง (Fabrication)
เนื่องจากการขยายตัวของอุตสาหกรรมในอนาคต นอกจากนี้ บริษัทฯ ยังสามารถให้บริการการติดตั้ง
(Installation) ที่หน้างานของลูกค้า
ทำให้สาขาระยองมีศักยภาพด้านการติดตั้งเครื่องจักรอุปกรณ์ที่ใช้ในโรงงานอุตสาหกรรม โรงกลั่น
โรงเก็บผลิตภัณฑ์ ทั้งในส่วนวิศวกรรมเครื่องกล ไฟฟ้า งานท่อ เครื่องมือตรวจวัดและอื่นๆ

นอกจากนี้ บริษัทฯ ได้ลงทุนและขยายโรงงานที่จังหวัดสงขลา
เพื่อรองรับการเติบโตของงานการประกอบโครงสร้างจากลูกค้านอกชายฝั่งทะเล (Offshore)
ซึ่งโรงงานที่สงขลานี้ จัดได้ว่าเป็นศูนย์กลางของการให้บริการและงานสนับสนุนนอกชายฝั่งทะเล
(Offshore Facilities) ของอ่าวไทย อันได้แก่ งานจัดส่งบุคลากรด้านเทคนิค
งานจัดหาจัดซื้ออุปกรณ์เครื่องมือ เครื่องจักรให้กับลูกค้าในกลุ่มธุรกิจนี้
ภายในโรงงานประกอบด้วยงานตัดเจาะ (Cutting & Punching) ขึ้นรูปเหล็ก (Forming)
งานเชื่อม (Welding) งานเตรียมผิวเหล็ก (Blasting) และงานสี (Painting) ซึ่งบริษัทฯ มี
Blasting และ Paint Shop ที่จัดได้ว่าดีที่สุดในพื้นที่สงขลา

(3) หน่วยงานให้บริการการดำเนินงานและการซ่อมบำรุง (Oil & Gas Services
Department))

กว่า 20 ปีที่บริษัทฯ ให้บริการในด้านการจัดวิศวกร ช่างเทคนิค คนงาน
แก่ลูกค้าทั้งบนฝั่งและนอกฝั่งทะเล ที่ผ่านมาบริษัทฯ
ให้ความสำคัญและยึดมั่นในด้านความปลอดภัยและคุณภาพงาน โดยทั่วไป
บริการด้านการจัดหาแรงงานซึ่งรวมทั้งวิศวกรและเจ้าหน้าที่ไปประจำและรับผิดชอบงานที่แท่นขุดเจาะ
ซึ่งดูแลโดยสาขาสงขลามีลูกค้าหลัก คือ บริษัท เชฟรอนประเทศไทยสำรวจและผลิต จำกัด
และบริษัท เชฟรอน ออฟชอร์ (ประเทศไทย) จำกัด รวมถึงบริษัท ปตท.
สำรวจและผลิตปิโตรเลียม จำกัด (มหาชน) เมื่อพิจารณาในด้านการสร้างรายได้
ส่วนงานนี้ทำรายได้ประมาณร้อยละ 70 ให้แก่รายได้รวมทั้งหมดของสาขาสงขลา

บริษัทฯ ยังให้บริการเช่าอุปกรณ์สำหรับการทำงานทั้งบนฝั่งและนอกฝั่งทะเล
ทั้งนี้การส่งคนงานที่มีฝีมือตลอดจนเครื่องมือเข้าไปสู่หน้างานเป็นไปอย่างรวดเร็วฉับไวตามแผนงานที่วางไว้

(4) หน่วยงานให้บริการการตรวจสอบแบบไม่ทำลาย (Non Destructive Testing
Services)

บริษัท พี เอ อี เทคนิคอล เซอร์วิส จำกัด ซึ่งเป็นบริษัทย่อยของบริษัทฯ
เป็นผู้ให้บริการด้านทดสอบแบบไม่ทำลาย (Non Destructive Testing หรือ NDT)
แห่งแรกในประเทศไทย
โดยมีเจ้าหน้าที่ผู้มีความสามารถและมีประสบการณ์ด้านการทดสอบแบบไม่ทำลายในทุกประเภท
อาทิเช่น การทดสอบด้วยการฉายรังสี (Radiographic Testing)
การทดสอบโดยใช้อัลตราโซนิก (Ultrasonic Testing) การทดสอบโดยใช้การซึมของของเหลว
(Liquid Penetrant Testing) เป็นต้น สำหรับงานเชื่อมครอบคลุมการทดสอบงานโครงสร้าง
(Structure) และระบบท่อส่งน้ำมัน (Pipelines) ทั้งบนฝั่งและนอกฝั่งทะเล
บริษัทมีอุปกรณ์แบบเคลื่อนที่ ที่สามารถใช้ในโรงงานหรืองานสนาม
โดยมีเจ้าหน้าที่เป็นผู้เชี่ยวชาญด้านงานตรวจสอบ ซึ่งได้รับการอบรมและฝึกฝนอย่างดีมีประสิทธิภาพ
การอบรมตามคู่มือของบริษัท (Practice Control Manual Number QCP-13 (Rev-02))
ที่เทียบเท่ามาตรฐานสหรัฐอเมริกา (ASNT SNT-TC-1A)
โดยบุคลากรเหล่านี้ได้ออกไปทำงานตามที่ต่างๆ
ทั่วประเทศจนเป็นที่ยอมรับของลูกค้าอย่างกว้างขวาง

1.4.1.2 กลุ่มธุรกิจเกี่ยวกับโครงสร้างพื้นฐาน (Infrastructures)

บริษัทฯ เป็นหนึ่งในผู้นำธุรกิจก่อสร้างมีประสบการณ์มากว่า 40 ปี ทั้งด้านการวางแผน คำนวณต้นทุน
และก่อสร้างโครงการต่างๆ เพื่อให้มั่นใจว่างานมีคุณภาพสูงสุดตามที่ลูกค้าต้องการ บริษัทฯ
ดำเนินการออกแบบและผลิตงานตามความต้องการเฉพาะของลูกค้าโดยคำนึงถึงความปลอดภัยในการปฏิบัติงาน
คุณภาพมาตรฐาน และภายในต้นทุนที่เหมาะสม บริษัทฯ ให้ความสำคัญกับความปลอดภัยเป็นลำดับแรก
วิศวกรที่ประจำโครงการจะจัดแผนงานเพื่อตรวจสอบความปลอดภัย ความถูกต้อง
และคุณภาพของงาน ตลอดจนการติดตามความคืบหน้าโครงการ
เพื่อให้มั่นใจได้ว่าโครงการเป็นไปตามระยะเวลาที่กำหนด

ในส่วนงานก่อสร้าง บริษัทฯ รับงานก่อสร้างในหลายธุรกิจ อาทิเช่น งานอาคาร (Building
Works) งานระบบส่งสายส่งไฟฟ้า (Transmission Line) สถานีไฟฟ้าย่อย (Sub-Station)
และระบบโครงสร้างสาธารณูปโภคพื้นฐาน (Infrastructure) เป็นต้น ในบางกรณีบริษัทฯ
ว่าจ้างผู้รับเหมาช่วงเพื่อความเหมาะสม โดยพิจารณาจากเรื่องของระยะเวลา ทรัพยากร
ความพิเศษเฉพาะงาน บริษัทฯ
จะมอบหมายให้มีวิศวกรประจำเป็นผู้รับผิดชอบและควบคุมคุณภาพและความก้าวหน้าของงาน

รายชื่อคู่ค้า/ลูกค้าหลัก/โครงการที่เป็นผลงานของบริษัทฯ ในรอบ 5 ปีที่ผ่านมา (2550-2554)

+----+-------------------+------+------------+------------------------+
| ลำ | คู่ค้า/ลูกค้า/โครงการ  | มูลค  | ระยะเ      | ลักษณะงาน               |
| ดับ |                   | ่ารวม | วลาโครงการ |                        |
+----+-------------------+------+------------+------------------------+
|    |                   | (ล้าน |            |                        |
|    |                   | บาท) |            |                        |
+----+-------------------+------+------------+------------------------+
| 1  | Sedco Forex       | Unit | 2548:      | จัดส่งบุคลากร             |
|    | International     | Rate | งานต่อเนื่อง  | ทำงานด้านบำรุงฐานข       |
|    | Inc.              |      |            | ุดเจาะน้ำมันและก๊าซธรรมชาติ |
|    |                   |      |            | ในและต่างประเทศ         |
|    |                   |      |            | ประกอบและติดตั้งชิ้นส่วน     |
|    |                   |      |            | ฐานขุดเจาะก๊าซธรรมชาติ    |
+----+-------------------+------+------------+------------------------+
| 2  | บริษัท เชฟรอน       | 305  | ตั้งแต่ปี 2549 | จัดหาบุค                 |
|    | ออฟชอร์            | .215 |            | ลากรด้านการบำรุงรักษาแท่นข |
|    | (ประเทศไทย) จำกัด  |      |            | ุดเจาะก๊าซธรรมชาติและน้ำมัน |
+----+-------------------+------+------------+------------------------+
| 3  | การไฟฟ้าส่วนภูมิภาค   | 31   | ตั้งแต่ปี 2549 | งานจ้างเหมาออกแบบ จัดหา  |
|    |                   | 5.12 |            | พร้อมติดตั้งอุปกร           |
|    |                   |      |            | ณ์สื่อสัญญาณความเร็วสูง(SDH) |
+----+-------------------+------+------------+------------------------+
| 4  | บริษัท อินเตอร์เน็ต    | 7    | ต.ค. 2549  | งา                     |
|    | โปรโตคอล เน็ตเวิร์ค  | 0.58 | – ม.ค.     | นซื้อขายพร้อมติดตั้งระบบและอ |
|    | จำกัด              |      | 2550       | ุปกรณ์ให้บริการอินเตอร์เน็ตไร |
|    | ทีโอที /IPN         |      |            | ้สายความเร็วสูงแบบใช้งานภา |
|    |                   |      |            | ยนอกอาคาร(WirelessMAN) |
+----+-------------------+------+------------+------------------------+
| 5  | บริษัท ไทยออยล์ จำกัด | 5.44 | มี.ค. 2550  | งา                     |
|    | (มหาชน)           |      | – ต.ค.     | นล้างถังและทำความสะอาดถึง |
|    |                   |      | 2550       | ตรวจสอบสภาพและอุปกรณ์    |
+----+-------------------+------+------------+------------------------+
| 6  | FPSO Rubicon –    | 14   | พ.ค.       | Manpower, equipment    |
|    | Vantage           |      | 2551 -     | rental, installation   |
|    |                   |      | ก.ค. 2551  | and commissioning      |
|    |                   |      |            | assistance             |
+----+-------------------+------+------------+------------------------+
| 7  | Chevron Thailand, | 200  | งานต่อเนื่อง  | Upstream services:     |
|    | Sedco, KCA        |      |            | Manpower, fabrication  |
|    | Deutag/ Swiber/   |      |            | and equipment rental   |
|    | Transocean        |      |            |                        |
+----+-------------------+------+------------+------------------------+
| 8  | ลูกค้าโรงกลั่นปิโตรเคมี | 76   | งานต่อเนื่อง  | ออกแบบ จัดซื้อ            |
|    |                   |      |            | และติดตั้งระบบควบคุมไฟฟ้า   |
+----+-------------------+------+------------+------------------------+
| 9  | บริษัท โตโย-ไทย     | 2    | ก.ค.       | ติดตั้งระบบ Instrument    |
|    | คอร์ปอเรชั่น จำกัด    | 0.54 | 2552-ก.พ.  |                        |
|    | (มหาชน)           |      | 2553       |                        |
+----+-------------------+------+------------+------------------------+
| 10 | IRPC PLC          | 7    | ก.พ. 2552  | ออกแบบ จัดซื้อ            |
|    |                   | 5.63 | – ต่อเนื่อง   | และติดตั้งระบบควบคุมไฟฟ้า   |
+----+-------------------+------+------------+------------------------+
| 11 | J.Ray McDermott   | 5    | ธ.ค. 2552– | Platong Gas II         |
|    | (for Chevron)     | 5.75 | มิ.ย.2553   | Project: Chemical      |
|    |                   |      |            | Injection Package and  |
|    |                   |      |            | Atmospheric Tanks      |
+----+-------------------+------+------------+------------------------+
| 12 | การไฟฟ้าฝ          | 3    | ก.ค. 2552- | รับจ้างเหมางานก่อส        |
|    | ่ายผลิตแห่งประเทศไทย | 57.7 | มิ.ย. 2553  | ร้างสถานีไฟฟ้าแรงสูงอุดรธานี |
|    |                   |      |            | 3 ขนาด230kv/115 kv.    |
|    |                   | 6.15 | ธค.25      |                        |
|    |                   |      | 53-มค.2554 | รับจ้างเหมางานก่อสร้างอาคา |
|    |                   |      |            | รRelayจำนวน4หลังสถานีไฟฟ |
|    |                   |      |            | ้าแรงสูงท่าตะโกจ.นครสวรรค์ |
+----+-------------------+------+------------+------------------------+
| ลำ | คู่ค้า/ลูกค้า/โครงการ  | มูลค  | ระยะเ      | ลักษณะงาน               |
| ดับ |                   | ่ารวม | วลาโครงการ |                        |
+----+-------------------+------+------------+------------------------+
|    |                   | (ล้าน |            |                        |
|    |                   | บาท) |            |                        |
+----+-------------------+------+------------+------------------------+
| 13 | บมจ. นวนคร        | 5    | ส.ค.       | งาน                    |
|    | โครงการนวไพรเวซี่   | 94.2 | 2551–พ.ค.  | รับเหมาก่อสร้างอาคารพาณิชย์ |
|    |                   |      | 2554       | (ตลาด) 3 และ           |
|    |                   |      |            | อาคารที่พักอาศัย 8 ชั้น 10   |
|    |                   |      |            | อาคาร                  |
+----+-------------------+------+------------+------------------------+
| 14 | บริษัท เกรซแลนด์     | 62   | ส.ค.2553 - | จ้างเหมา, ก่อสร้างรีสอร์ท   |
|    | เขาหลักจำกัด        | 0.60 | ธ.ค. 2554  | และโรงแรม              |
+----+-------------------+------+------------+------------------------+
| 15 | บริษัท ซัมซุง เฮฟวี่    | 9    | ก.ย.2553-  | ก่อสร้างโรงงานพื้นที่ 10,000 |
|    | อินดัสตรี้(ประเทศไทย) | 1.71 | ธ.ค. 2553  | ตรม.                   |
|    | จำกัด              |      |            |                        |
+----+-------------------+------+------------+------------------------+
| 16 | การไฟฟ้าฝ          | 6.15 | ธค.        | จ                      |
|    | ่ายผลิตแห่งประเทศไทย |      | 25         | ้างเหมาก่อสร้างอาคารRelay |
|    |                   |      | 54-มค.2554 | จำนวน 4                |
|    |                   |      |            | หลังสถานีไฟฟ้าแรงสูงท่าตะโก |
+----+-------------------+------+------------+------------------------+
| 17 | บจก.อัสสกาญจน์      | 108  | ก.พ. –     | งานก่อสร้างห้องชุดพักอาศัย   |
|    |                   |      | ธ.ค. 2554  | จำนวน 678 ห้อง, ที่จอดรถ  |
|    |                   |      |            | 206 คัน, อาคารสูง 7 ชั้น 1 |
|    |                   |      |            | หลัง, อาคารสูง 8 ชั้น 2    |
|    |                   |      |            | หลัง                    |
+----+-------------------+------+------------+------------------------+
| 18 | บจก.กวินทร์ วิซ      | 13   | มี.ค.       | งานก่อสร้างอาคารพักอาศัย   |
|    |                   | 1,82 | 255        | Modus Beachfront       |
|    |                   |      | 4-ม.ค.2555 | Condominium& Fresco    |
|    |                   |      |            | Resort Hotel           |
+----+-------------------+------+------------+------------------------+
| 19 | บมจ.คันทรี่ กรุ๊ป      | 567  | กค. 2554-6 | ก่อสร้าง                 |
|    | ดีเวลลอปเม้นท์       |      | สค.2556    | อาคารคอนโดมิเนียมElement |
|    |                   |      |            | Srinakarin สูง 8ชั้น 7 ชั้น |
|    |                   |      |            | และ จำนวน 9 อาคาร      |
+----+-------------------+------+------------+------------------------+
| 20 | บจก.ซิน เสียน เยอะ  | 1    | ส.ค.2554–  | โครงการ ปรับปรุงอาคาร ซิน |
|    | เป้า               | 7.06 | พ.ย 2554   | เสียน เยอะ เป้า          |
+----+-------------------+------+------------+------------------------+
| 21 | บจก.นิชคาร์         | 74.9 | ต.ค.2554–  | งานก่อสร้างอาคารสำนักงาน  |
|    |                   |      | ส.ค 2555   |                        |
+----+-------------------+------+------------+------------------------+
| 22 | บริษัท กิจสมพงษ์ จำกัด | 202  | ก.ค        | งานก่อสร้างอาคารพักอาศัย 7 |
|    |                   |      | .2554–ต.ค. | ชั้น พร้อมชั้นใต้ดิน 3 ชั้น     |
|    |                   |      | 2555       | ภัตตาคารและที่จอดรถ       |
+----+-------------------+------+------------+------------------------+
| 23 | บจก.เพอร์เ         | 135  | พ.ย.2554–  | งานก่อสร้างอาคารพักอาศัย   |
|    | ฟคเพรสทิจพร็อพเพอร์ตี้ |      | มี.ค. 2556  |                        |
+----+-------------------+------+------------+------------------------+
| 24 | PetroGreen Co.    | 60   | มิ.ย.2554 - | เป็นการดำเนินงาน         |
|    |                   | 6.28 | มี.ค. 2555  | ติดตั้งระบบกำจัดไขมันในน้ำมัน |
+----+-------------------+------+------------+------------------------+
| 25 | PTTAR (PTTGC)     | 203  | ต.ค.2554   | งานก่อสร้า               |
|    |                   |      | -ต.ค. 2555 | งและวางระบบดักจับไอระเหย |
+----+-------------------+------+------------+------------------------+
| 26 | ลูกค้าอื่นๆ           | 30   | งานต่อเนื่อง  | -งานตรวจสอบเหล         |
|    |                   | 3.67 |            | ็กแบบไม่ต้องทำลายโครงสร้าง |
|    |                   |      |            | (NDT)งาน               |
|    |                   |      |            | ทดสอบตรวจสอบเหล็กท่อโลหะ |
|    |                   |      |            |                        |
|    |                   |      |            | -งานวิศวกรรม            |
|    |                   |      |            | ออกแบบ,งานรับเหมาก่อสร้าง |
+----+-------------------+------+------------+------------------------+

1.4.2 การตลาดและภาวะการแข่งขัน

(1) กลยุทธ์การแข่งขัน

บริษัทฯ
มุ่งเน้นและให้ความสำคัญกับคุณภาพของงานรวมถึงการให้บริการทั้งก่อนและหลังการดำเนินงานโครงการ
ซึ่งทางบริษัทฯ เชื่อว่าจุดนี้จะสร้างความประทับใจให้แก่ลูกค้า
โดยบริษัทได้กำหนดกลยุทธ์การแข่งขันและนโยบายการดำเนินธุรกิจหลักของบริษัท ดังนี้

ก. ชื่อเสียงของบริษัทฯ

เนื่องจากบริษัทฯ ได้ดำเนินธุรกิจมาเป็นระยะเวลากว่า 45 ปี ซึ่งที่ผ่านมาผลงานของบริษัทฯ
เป็นผลงานที่มีคุณภาพ ตรงตามความต้องการของลูกค้า โครงการเสร็จตามกำหนดการ
และงบประมาณที่วางไว้ จากผลงานและชื่อเสียงของบริษัท ฯ ดังกล่าว ทำให้บริษัทฯ เป็นที่ยอมรับ
และได้รับความไว้วางใจจากลูกค้าทั้งในและต่างประเทศให้เป็นผู้ดำเนินการในโครงการต่างๆ
มากมาย

ข. คุณภาพของพนักงาน

  เนื่องจากบุคลากรที่จะสามารถทำงานได้มีประสิทธิภาพและประสิทธิผลในงานแขนงต่างๆ
  จำเป็นต้องใช้บุคคลที่มี

ความรู้และความชำนาญในสาขานั้นๆ บริษัทฯ
ให้ความสำคัญในเรื่องคุณภาพและประสิทธิภาพของพนักงาน
ในทุกระดับชั้นโดยเฉพาะระดับวิศวกรและหัวหน้างาน
จนถึงระดับพนักงานทั่วไปทุกคนต้องมีการฝึกอบรมเพื่อเพิ่มความรู้และศักยภาพในการทำงานอย่าสม่ำเสมอ
ทั้งในด้านวิชาการและเทคโนโลยีใหม่ๆ
โดยทางบริษัทมีนโยบายการให้สวัสดิการและผลตอบแทนที่เหมาะสมและน่าพึงพอใจ
เพื่อเป็นขวัญและกำลังใจในการปฏิบ้ติงานได้อย่างสุดความสามารถ
มีน้ำหนึ่งใจเดียวกันพร้อมทั้งพัฒนาและเติบโตไปพร้อมๆกับบริษัท นอกจากนี้แล้วการที่บริษัทฯ
ได้รับใบอนุญาตจากกระทรวงแรงงานให้เป็นผู้ฝึกหัดทดสอบ
และออกประกาศนียบัตรให้กับช่างเชื่อมและช่างประกอบ ส่งผลให้บริษัทฯ
มีโอกาสคัดเลือกบุคลากรที่มีความสามารถและความชำนาญเพื่อทำงานร่วมกับบริษัทฯ

ค. ความปลอดภัยในการปฏิบัติงาน

  ทางบริษัทฯคำนึงถึงความปลอดภัยของสภาพแวดล้อมในการทำงานและสวัสดิภาพของพนักงานเป็นอันดับหนึ่ง

เนื่องจากลักษณะงานของบริษัทฯ
ส่วนใหญ่เป็นงานที่ต้องใช้ความชำนาญเฉพาะด้านและบางส่วนก็เป็นงานที่มีอัตราเสี่ยงที่จะเกิดอุบัติเหตุในขณะปฏิบัติงานได้
PAE
จึงส่งเสริมและสนับสนุนการให้ความรู้และจัดอบรมด้านความปลอดภัยและสุขอนามัยแก่พนักงานทุกคน
เพื่อกระตุ้นจิตสำนึกและสร้างนิสัยในการป้องกันและแก้ไขเพื่อลดอัตราการเกิดอุบัติเหตุในการทำงาน
โดยทางบริษัทยังสนับสนุนอุปกรณ์PPE
แก่พนักงานทุกคนที่ต้องเข้าไปปฏิบัติงานในพื้นที่ที่มีความเสี่ยงอีกด้วย ทั้งนี้ที่ผ่านมาบริษัทฯ
ประสบความสำเร็จในเรื่องความปลอดภัยในการปฏิบัติงาน
โดยสามารถปฏิบัติงานได้โดยไม่มีอุบัติเหตุเกิดขึ้นในหลายๆ โครงการที่ผ่านมา นอกจากนี้ บริษัทฯ
ยังมีหน่วยรักษาความปลอดภัย ซึ่งรับผิดชอบโดยตรงในด้านนี้

ง. ความแตกต่างในผลิตภัณฑ์และบริการ

บริษัทฯ มีผู้ถือหุ้นใหญ่เป็นผู้เชี่ยวชาญด้านเทคโนโลยีการสร้างอุปกรณ์ผลิตน้ำมันและก๊าซธรรมชาติ
ทำให้มีความแตกต่างเหนือคู่แข่ง นอกจากนี้บริษัทฯ ได้ให้ความสำคัญกับระบบการจัดการคุณภาพ ISO
9001 โดยเน้นการวางมาตรฐานการปฏิบัติงาน ระบบเอกสาร
และมีการฝึกอบรมพนักงานด้านการให้บริการ เพื่อให้ลูกค้าสัมผัสได้ถึงบริการที่แตกต่าง

จ. การเลือกกลุ่มตลาดเป้าหมายที่ชัดเจน

บริษัทฯ มีประสบการณ์การผลิต และการบริการในอุตสาหกรรมน้ำมัน ก๊าซ และปิโตรเคมีที่ยาวนาน
ดังนั้น
การเลือกพัฒนากลุ่มตลาดในอุตสาหกรรมนี้จะสามารถสร้างความได้เปรียบในการแข่งขันในระยะยาวให้กับบริษัทฯ

ฉ. การวางตำแหน่งบริษัทเป็นศูนย์กลางของการจัดหาทรัพยากร

การที่บริษัทฯ มีโครงข่ายธุรกิจของกลุ่มผู้ถือหุ้นใหญ่กระจายอยู่หลายประเทศ
และผู้บริหารมีประสบการณ์ด้านต่างประเทศในอุตสาหกรรมน้ำมัน ก๊าซ และปิโตรเคมีเป็นอย่างดี
ทำให้บริษัทฯ สามารถวางตำแหน่งเป็นศูนย์กลางของการจัดการทรัพยากรสู่โครงข่ายต่างประเทศ

(2) ลักษณะของลูกค้าและกลุ่มเป้าหมาย

ลูกค้าของบริษัทฯ สามารถแบ่งได้เป็น 2 กลุ่มตามลักษณะของธุรกิจ ได้แก่
ลูกค้ากลุ่มงานไฮโดรคาร์บอน และลูกค้ากลุ่มงานโครงสร้างพื้นฐาน ลักษณะของลูกค้าทั้ง 2 กลุ่มนี้
จะมีทั้งภาครัฐรวมถึงรัฐวิสาหกิจ และเอกชน หรือในแง่ที่ตั้งของลูกค้า สัดส่วนลูกค้าทั้ง 2 ด้าน
จะเปลี่ยนแปลงตามสภาพเศรษฐกิจ และสภาวการณ์ต่างๆ ดังนั้น การดำเนินงานของบริษัทฯ
ไม่ได้ขึ้นอยู่กับลูกค้ากลุ่มใดกลุ่มหนึ่งโดยเฉพาะ อย่างไรก็ตาม
ลูกค้าในกลุ่มอุตสาหกรรมสำรวจและขุดเจาะน้ำมัน โรงกลั่นน้ำมัน โรงแยกก๊าซ
โรงงานอุตสาหกรรมปิโตรเคมี และอุตสาหกรรมหนักต่างๆ ถือเป็นกลุ่มลูกค้าหลักของบริษัทฯ

ที่ผ่านมา บริษัทฯ รับงานของส่วนราชการน้อยเมื่อเทียบกับงานจากเอกชน
ซึ่งมีสาเหตุเนื่องมาจากว่าบริษัทฯ
มีการปรับเปลี่ยนโครงสร้างเพื่อมุ่งเน้นงานก่อสร้างของอุตสาหกรรมพลังงาน
ซึ่งในการรับงานจากหลายๆ องค์กรชั้นนำของกลุ่มพลังงาน
จำเป็นที่จะต้องได้รับการรับรองจากบริษัทนั้นๆ ก่อน ดังนั้นบริษัทฯ
จึงต้องมีการพัฒนาตลอดระยะเวลาที่ผ่านมา และในขณะนี้ บริษัทฯ
ได้ผ่านการรับรองจากลูกค้าหลายราย ซึ่งส่งผลให้บริษัทฯ
จะได้รับมอบหมายงานจากหน่วยงานเหล่านี้มากขึ้น นอกจากนี้ บริษัทฯ
เน้นการเข้าถึงฐานลูกค้าในเชิงรุกมากขึ้น ซึ่งคาดว่าจะทำให้บริษัทฯ ได้รับงานมากขึ้นเช่นกัน

(3) การจำหน่ายและช่องทางการจัดจำหน่าย

งานทางด้านการก่อสร้าง และการให้บริการอุตสาหกรรมด้านพลังงานนั้น
โดยมากมักจะเป็นการเข้าร่วมประมูลทั้งของราชการและเอกชน
ซึ่งเป็นลักษณะคล้ายคลึงกันระหว่างบริษัทในและต่างประเทศ นอกจากนี้
มีงานบางส่วนที่ลูกค้าเชื่อถือในผลงานของบริษัทฯ ที่ผ่านมาในอดีต
มีผลให้ลูกค้าเหล่านั้นมอบหมายงานให้กับบริษัทฯ อย่างต่อเนื่อง ลักษณะการรับงานส่วนใหญ่บริษัทฯ
จะเป็นผู้รับเหมาโดยตรง (Main Contractor) คือการรับงานจากเจ้าของโครงการโดยตรง

ในการเข้าร่วมประมูลงานนั้น ลูกค้ามักจะให้มีการประมูลงานเป็นส่วนๆ เช่น
งานทางด้านการก่อสร้าง งานทางด้านการจัดหาวัตถุดิบ หรืองานทางด้านบุคลากร เป็นต้น ดังนั้น
บริษัทฯ จึงเข้าร่วมประมูลงานในส่วนที่มีความเชี่ยวชาญ โดยในโครงการหนึ่งๆ บริษัทฯ
อาจจะรับงานมากกว่า 1 ส่วน เช่น รับงานทั้งทางด้านก่อสร้าง งานติดตั้งเครื่องจักรและอุปกรณ์
และงานทางด้านการจัดหาบุคลากร

(4) นโยบายของบริษัทฯ

นโยบายหลักของบริษัทฯ ในขณะนี้ มีความชัดเจนว่าบริษัทฯ มุ่งเน้นไปในงานด้านไฮโดรคาร์บอน
ส่วนการกำหนดราคาของงาน หรือมูลค่าในการประมูลแต่ละโครงการ บริษัทฯ
มีนโยบายให้กำหนดโดยคำนึงถึงต้นทุนหลักในการดำเนินการ และพิจารณาราคาตลาดในขณะนั้น
ราคาของคู่แข่งทางการค้า ความซับซ้อน และประเภทของงาน ระยะเวลาในการดำเนินงาน
รวมไปถึงเงื่อนไขในการชำระเงิน

(5) การวิเคราะห์จุดอ่อน จุดแข็ง โอกาส และอุปสรรค

จุดแข็ง

-   ผู้บริหารระดับสูงของบริษัทฯ มีวิสัยทัศน์ที่กว้างไกล อีกทั้ง อยู่ในแวดวงธุรกิจนี้มาเป็นเวลานาน
    และมีชื่อเสียงเป็นที่รู้จักและยอมรับ

-   บริษัทฯ มีประสบการณ์ในการให้บริการแก่ลูกค้ามากกว่า 45 ปี
    และมีโครงข่ายทางธุรกิจกว้างขวาง

-   เป็นพันธมิตรทางธุรกิจกับบริษัทชั้นนำของโลก
    ทำให้มีโอกาสได้แลกเปลี่ยนความรู้และเทคโนโลยีใหม่ๆ
    เพื่อพัฒนาบุคคลากรและเครื่องมือต่อไป

-   เป็นการให้บริการครบวงจรในรูปแบบของ EPC : Engineering, Procurement and
    Construction

จุดอ่อน

-   เนื่องจากบริษัทฯ มีการขยายตัวอย่างรวดเร็วในหลายๆ โครงการ
    ส่งผลให้การสรรหาบุคคลากรและเงินทุนอาจไม่ให้ทันต่อความต้องการ

โอกาส

-   เมื่อรัฐบาลประกาศยกเลิกการควบคุมปัญหาในนิคมอุตสาหกรรมมาบตาพุด
    ทำให้เศรษฐกิจเริ่มฟื้นตัว บริษัทต่างๆ เริ่มขยายการลงทุนเพิ่มขึ้น ซึ่งเป็นผลดีกับทางบริษัทฯ

-   เนื่องจากสถานการณ์อุทกภัยครั้งใหญ่นั้น
    ทำให้ส่วนงานก่อสร้างมีโอกาสรับงานซ่อมแซมฟี้นฟูที่อยู่อาศัยที่ได้รับผลกระทบในครั้งนี้จำนวนมาก

-   รัฐบาลได้มีการอนุมัติงบประมาณโครงการ 3-4 แสนล้านบาทเพื่อพัฒนาศักยภาพทางภาคเหนือ
    ดังนั้นบริษัทมีโอกาสเข้าไปมีส่วนร่วมในการทำงานในโครงการเหล่านี้

-   รัฐบาลประกาศปรับลดภาษีนิติบุคคล

อุปสรรค

-   จากสถานการณ์อุทกภัยครั้งใหญ่นั้น ทำให้ราคาของ วัตถุดิบ เครื่องมือเครื่องใช้  อุปกรณ์ต่างๆ
    มีการปรับตัวสูงขึ้น ส่งผลกระทบให้ต้นทุนในการทำงานสูงขึ้นด้วย

-   การปรับค่าแรงขึ้นต่ำเพิ่มขึ้นของนโยบายของรัฐบาล

-   เนื่องจากค่าเงินบาทที่แข็งขึ้น เมื่อมีการรับงานประมูลของต่างประเทศ
    อาจส่งผลบริษัทมีการเสนอราคาที่

สูงขึ้นเมื่อเทียบกับคู่แข่งในประเทศนั้นๆ

1.4.2.2 ภาวะการแข่งขัน

ตลอดปี 2553-2554 ธุรกิจ EPC ในประเทศมีการเติบโตอย่างมาก
เนื่องจากได้รับปัจจัยสนับสนุนจากการลงทุนในโครงการต่างๆ ของภาครัฐ
ประกอบกับการขยายตัวในด้านการลงทุนของภาคเอกชน ซึ่งเป็นผลมาจากมาตรการต่างๆ
ที่รัฐบาลใช้ในการกระตุ้นเศรษฐกิจของรัฐบาล อาทิ มาตรการลดภาษีนิติบุคคล เป็นต้น

โดยครึ่งปีหลัง 2554 ได้เกิดเหตุการณ์อุทกภัยซึ่งนับว่าส่งผลต่อเศรษฐกิจไทยเป็นวงกว้าง
โดยเฉพาะในเขตนิคมอุตสาหกรรมต่างๆ เป็นผลให้จีดีพีหดตัวติดลบร้อยละ 7-8
อย่างไรก็ตามแนวโน้มภาวะเศรษฐกิจไทยจะเผอิญความท้าทายซึ่งจะมีแรงขับเคลื่อนจากการเร่งการผลิตในหลายสาขาอุตสาหกรรมที่เกี่ยวข้องกับการก่อสร้าง
ซ่อมแซมถนน อาคาร สถานที่ และที่พักอาศัย รวมถึงการสั่งซื้ออุปกรณ์
เครื่องจักรเพื่อแทนที่สิ่งที่ได้รับความเสียหาย
ทำให้บริษัทเองได้รับโอกาสนี้ในการเป็นส่วนหนึ่งของการบูรณะก่อสร้างในโครงการต่างที่จะมีขึ้นในปี
2555

สำหรับปัญหาวิกฤติการณ์ด้านการเงินของสหรัฐ
และหนี้สาธารณะในสหภาพยุโรปนั้นบริษัทคาดว่าจะไม่เกิดผลกระทบตาออุตสาหกรรมเคมีไทยมากนักเนื่องจากตลาดหลักๆอยู่ในภูมิภาคเอเชีย
โดยตลาดที่น่าจับคือตลาดในกลุ่มประเทศเศรษฐกิจเกิดใหม่สำหรับการหาวัตถุดิบ การลงทุน อาทิ จีน
เวียดนาม อินเดีย

ดังนั้น เพื่อความอยู่รอดในอุตสาหกรรมนี้ บริษัทต่างๆ จะต้องมีทิศทางการดำเนินธุรกิจที่ถูกต้อง
และมีกลยุทธ์ในการดำเนินงาน ที่ชัดเจน

(1) จำนวนและสภาพการแข่งขันในอุตสาหกรรม

สำหรับอุตสาหกรรมรับเหมา EPC ในประเทศในปัจจุบัน มีแนวโน้มการแข่งขันที่ไม่รุนแรงนัก
เนื่องจากผู้ให้บริการแต่ละรายมีขีดความสามารถด้านการให้บริการที่จำกัด
ขึ้นอยู่กับความสามารถในกรบริหารโครงการ ความสามรถทางวิศวกรรม

และประสบการณ์เป็นปัจจัยสำคัญ
ในขณะที่มีแนวโน้มที่โครงการก่อสร้างปิโตรเลียมและปิโตรเคมีจะมีเพิ่มขึ้นในอนาคต
แต่บริษัทที่รับงาน Integrated EPC มีน้อยราย ซึ่งบริษัทมั่นใจว่าอุตสาหกรรม Integrated EPC
บริษัทเองได้รับการยอมรับในด้านคุณภาพและความคุ้มค่าของมูลค่าการก่อสร้างมาตลอดระยะเวลากว่า
45 ปี เนื่องจากบริษัทมีความสามารถในการรองรับในทุกด้านไม่ว่าจะเป็น
ด้านส่งกำลังพลเพื่อเข้าไปซ่อมบำรุงในงาน offshore และ onshore
งานประกอบซึ่งบริษัทเองก็มีโรงประกอบรองรับถึง 2 แห่ง
ซึ่งถือว่าเป็นกลยุทธ์ที่สำคัญที่ใช้ในการแข่งขันของอุตสาหกรรมนี้

(2) ขนาดของบริษัทฯ เมื่อเทียบกับคู่แข่ง

บริษัทฯ มีขนาดไม่ใหญ่นักเมื่อเทียบกับคู่แข่งที่รับงานก่อสร้างจากหน่วยราชการ
หรือรัฐวิสาหกิจเป็นหลัก อย่างไรก็ตาม บริษัทฯ
มีความสามารถในการแข่งขันสูงเมื่อเทียบกับคู่แข่งขันที่รับงานจากหน่วยงานเอกชนเป็นหลัก
แต่ในอนาคตเมื่อบริษัทฯ ขยายตัวและมีขอบข่ายการดำเนินงานมากขึ้น
เชื่อว่าจะมีขีดความสามารถเพียงพอในการรับงานจากหน่วยงานราชการ หรือรัฐวิสาหกิจเพิ่มขึ้น

(3) สภาพปัญหาเกี่ยวกับวัตถุดิบ

วัตถุดิบที่บริษัทฯ ใช้ในโครงการก่อสร้างขึ้นอยู่กับความต้องการของลูกค้า
ซึ่งส่วนใหญ่เป็นวัตถุดิบที่มีการซื้อขายอยู่ทั่วไป สามารถใช้ทดแทนกันได้ และมีผู้จัดจำหน่ายหลายราย
บริษัทฯ จึงไม่ประสบปัญหาวัตถุดิบขาดแคลน สำหรับการจัดหาอุปกรณ์ในลักษณะพิเศษ
ก็จะจัดซื้อจากผู้จัดจำหน่ายในประเทศก่อน โดยการชำระเงินค่าวัตถุดิบจะมีทั้งการชำระเป็นเงินสด
และมีข้อตกลงการให้เครดิตจากผู้จัดจำหน่าย หรือเลตเตอร์ออฟเครดิต อย่างไรก็ตาม บริษัทฯ
จะพยายามควบคุมต้นทุนวัตถุดิบให้อยู่ในงบประมาณที่กำหนดไว้
เพื่อไม่ให้กระทบกับกำไรหากเกิดภาวะราคาวัตถุดิบผันผวน

(4.) เงินทุนหมุนเวียน

โดยทั่วไปเมื่อบริษัทได้รับงานตามสัญญาจ้างงาน EPC บริษัทจะได้รับเงินล่วงหน้าจากลูกค้า
(Advance Payment) ประมาณ 15 -20% ของมูลค่างาน
เพื่อใช้จ่ายเป็นเงินทุนหมุนเวียนในการจัดหา สั่งซื้อ วัตถุดิบ และวางมัดจำค่าวัสดุ อุปกรณ์ก่อสร้าง
โดยบริษัทจะต้องนำหนังสือค้ำประกันเงินรับล่วงหน้า (Advance Payment Bond) มาแลกเปลี่ยน
นอกจากนี้บริษัทต้องมีการวางหนังสือค้ำประกันสัญญา (Performance Bond)
ไว้กับผู้ว่าจ้างตลอดอายุโครงการ โดยหลังจากติดตั้งแล้วเสร็จ มีการส่งมอบงานให้แก่ลูกค้า
บริษัทยังต้องทำค้ำประกันผลงาน (Maintenance Bond) ไว้กับผู้ว่าจ้าง หนังสือค้ำประกันทั้ง 3
ชนิดจะต้องออกโดยสถาบันการเงินซึ่งจะมีผลต่อการรับงานของบริษัท
ซึ่งทางบริษัทได้รับการสนับสนุนเป็นอย่างดีจากธนาคารอิสลามแห่งประเทศไทย ธนาคารออมสิน
เป็นต้น ซึ่งให้การบริการในแต่ละโครงการกับบริษัทด้วยดีมาโดยตลอด
เพื่อให้บริษัทมีเงินทุนหมุนเวียนที่มากขึ้น เพื่อให้บรรลุเป้าหมายของบริษัทได้

1.4.3 การผลิต การจัดหาผลิตภัณฑ์ หรือบริการ

1.4.3.1 ลักษณะการจัดให้ได้มาซึ่งผลิตภัณฑ์

(1) ขั้นตอนในการทำงานของบริษัท

[]

บริษัทฯ มีขั้นตอนในการดำเนินงานดังรายละเอียดต่อไปนี้

ขั้นตอนในการดำเนินงานของบริษัทฯ มีทั้งลักษณะการเป็นผู้รับเหมาโดยตรง (Main Contractor)
และผู้รับเหมาช่วง (Sub-Contractor) ซึ่งบริษัทฯ
จะรับงานก่อสร้างโดยการติดต่อกับผู้ว่าจ้างโดยตรงผ่านวิธีการประกวดราคา หรือการเจรจารับงาน
โดยฝ่ายบริหารของบริษัทฯ
จะมีหน้าที่และความรับผิดชอบในการติดต่อหางานซึ่งจะมีทั้งกรณีที่ลูกค้าติดต่อเข้ามาเอง
หรือกรณีที่เสนอต่อลูกค้า โดยจะได้ข้อมูลโครงการใหม่ๆ จากการติดตามข่าวสารข้อมูลต่างๆ
โดยทั่วไปมีการตกลงจ้างงานมี 2 วิธี คือ

1. การประกวดราคา การรับงานจากลูกค้าลักษณะนี้ บริษัทฯ
จะติดตามข่าวการประกวดราคาตามประกาศจากทางหนังสือพิมพ์
หรือจากบริษัทที่ปรึกษาหรือบริษัทออกแบบ
แล้วมอบหมายให้ฝ่ายประมาณการต้นทุนคำนวณต้นทุนและค่าใช้จ่ายที่จะเกิดขึ้น จากนั้นบริษัทฯ
ส่งราคาเข้าร่วมประกวดโดยดำเนินการตามขั้นตอนที่หน่วยงานต่างๆ กำหนด

2. การเจรจา เป็นลักษณะที่บริษัทฯ เข้าไปเจรจาตั้งแต่ต้น โดยไม่มีการประกวดราคา กล่าวคือ
เป็นการเข้าไปเสนองานหรืออาจเป็นการที่ทางลูกค้าติดต่อเฉพาะเจาะจงเลือกบริษัทฯ
ให้เป็นผู้ก่อสร้าง โดยปกติวิธีนี้มักจะใช้กับลูกค้าเก่าและมีความสัมพันธ์ที่ดีระหว่างกัน
หลังจากมีการตกลงกันในเรื่องราคาและเงื่อนไขต่างๆ แล้ว
จึงจะทำการลงนามสัญญาว่าจ้างกันต่อไป

ขั้นตอนในการดำเนินงานหลังจากบริษัทฯ รับงานมีดังต่อไปนี้

1. การแบ่งงาน บริษัทฯ จะพิจารณาประเภทของงาน
แล้วส่งต่อให้ฝ่ายที่เกี่ยวข้องรับผิดชอบเป็นส่วนๆ ไป เช่น งานทางด้านการจัดซื้ออุปกรณ์ เครื่องจักร
วัสดุต่างๆ และด้านบุคลากร

2. แต่งตั้งผู้จัดการโครงการ (Project Manager) เป็นผู้มีหน้าที่รับผิดชอบในทุกๆ
ด้านของโครงการ
โดยดูแลความก้าวหน้าของโครงการและการควบคุมงานให้ดำเนินไปตามแผนงานที่ได้วางไว้

3. การวางแผนรายละเอียดของโครงการ
ผู้จัดการโครงการเป็นผู้กำหนดตารางโครงการให้มีความเหมาะสมกับเงื่อนไข
ระยะเวลาและงบประมาณที่ได้วางไว้ รวมทั้งการวางแผนกำลังคน
โดยจำแนกตามประเภทของงานและประเภทของคนงาน นอกจากนี้
ยังเป็นผู้จัดทำตารางการทำงานโดยละเอียดในแต่ละช่วงของโครงการ

4. การดำเนินการก่อสร้าง ในระหว่างการดำเนินการก่อสร้าง
ผู้จัดการโครงการมีหน้าที่ในการควบคุมและติดตามความก้าวหน้าของงาน
โดยจะรักษาอัตราความก้าวหน้าของงานให้เป็นไปตามที่วางไว้

5. การรายงานและการบันทึกผล ผู้เกี่ยวข้องและรับผิดชอบในแต่ละสายงาน
จะทำการรายงานผลเกี่ยวกับรายละเอียดของงานที่ทำ การใช้วัสดุก่อสร้าง ต้นทุน
คุณภาพและปริมาณงาน โดยจะรายงานต่อผู้บังคับบัญชาตามลำดับของสายงาน

6. การติดตามและการตรวจสอบ เมื่อผู้จัดการโครงการได้รับรายงานจากผู้ที่เกี่ยวข้อง
จะตรวจสอบเปรียบเทียบกับแผนงานที่วางไว้

7. การตรวจเช็คความเรียบร้อยก่อนส่งมอบ ในกรณีที่มีข้อผิดพลาดของงาน
ผู้จัดการโครงการจะให้มีการแก้ไขข้อผิดพลาด
และตรวจความเรียบร้อยของงานอีกครั้งก่อนที่จะส่งมอบให้ลูกค้าต่อไป

ขั้นตอนในการคัดเลือกผู้รับเหมาช่วง

หลังจากที่บริษัทฯ ได้รับเลือกให้เป็นผู้รับเหมาหลัก บริษัทฯ จะพิจารณาคัดเลือกผู้รับเหมาช่วง
โดยในเบื้องต้นบริษัทฯ จะคัดเลือกผู้รับเหมาช่วงตามประเภทของงาน
โดยพิจารณาศักยภาพของผู้รับเหมาช่วงนั้นๆ หรือพิจารณาผู้รับเหมาช่วงที่มีผลงานที่ดีกับบริษัทฯ
มาก่อน ส่วนการตกลงว่าจ้างบริษัทฯ จะพิจารณาเงื่อนไขที่ดีที่สุด
และควบคุมค่าใช้จ่ายให้อยู่ในงบประมาณของโครงการนั้นๆ

การคัดเลือกผู้รับเหมาช่วง สามารถแบ่งออกเป็น 2 วิธี คือ

1. การเปรียบเทียบราคาและข้อเสนอทางด้านเทคนิค บริษัทฯ
จะเรียกผู้รับเหมาช่วงให้เสนอราคาโดยเปรียบเทียบกับราคากลาง ซึ่งบริษัทฯ ได้คำนวณไว้แล้ว
โดยจะเลือกผู้รับเหมาช่วงที่เสนอราคาต้นทุนของบริษัทฯ ต่ำที่สุด
และมีข้อเสนอทางด้านเทคนิคถูกต้อง ประกอบกับความน่าเชื่อถือของผู้รับเหมาช่วง
เพื่อให้เกิดความมั่นใจว่าผู้รับเหมาช่วงสามารถปฏิบัติงานได้ถูกต้องตามข้อกำหนดของโครงการนั้นๆ
เป็นอย่างดี

2. การเจรจาต่อรอง บริษัทฯ จะต่อรองราคาให้อยู่ในงบประมาณ และเงื่อนไขของบริษัทฯ

1.4.3.2 อุปกรณ์ และวัสดุก่อสร้างที่ใช้ในโครงการก่อสร้าง

การจัดหาวัตถุดิบ ส่วนใหญ่บริษัทฯ จะได้จากเจ้าของโครงการเป็นผู้จัดหาให้ 

1.4.3.3 ผลกระทบต่อสิ่งแวดล้อม

บริษัทฯ
จัดให้มีเจ้าหน้าที่ประจำในแต่ละโครงการเพื่อดูแลในด้านความปลอดภัยในการดำเนินการก่อสร้าง
รวมถึงผลกระทบต่อสิ่งแวดล้อมต่างๆ โดยจะตรวจสอบและควบคุมขั้นตอนต่างๆ ในการก่อสร้าง
และมีการบริหารจัดการของเสีย
และเศษวัสดุที่เหลือจากการก่อสร้างเพื่อมิให้เกิดผลเสียด้านมลภาวะ และต่อสิ่งแวดล้อม

รายละเอียดโครงการในปัจจุบัน ณ วันที่ 31 ธันวาคม 2554

1.4.4 งานที่ยังไม่ได้ส่งมอบ

งานที่บริษัทฯ ยังไม่ได้ส่งมอบรายการหลักๆ ณ วันที่ 31 ธันวาคม 2554 มีรายละเอียดดังนี้

  ------ ------------------------- ----------------------------------------- ----------
  ลำดับ   โครงการ                   ลักษณะงาน                                  มูลค่างาน
                                                                             (ล้านบาท)

  1      บมจ. นวนคร                งานรับเหมาก่อสร้าง อาคารที่พักอาศัย 8 ชั้น 9 อาคาร 253
         โครงการนวไพรเวซี่                                                     

  2      โครงการเกรซแลนด์ เขาหลัก    จ้างเหมา ก่อสร้าง รีสอร์ท และโรงแรม            620.60
         พังงา                                                                

  3      โครงการอัสสกาญจน์เพลส       ก่อสร้างห้องชุดพักอาศัย จำนวน 678 ห้อง,ที่จอดรถ    108
                                   206 คัน, อาคารคอนกรีตเสริมเหล็ก สูง 7 ชั้น 1     
                                   หลัง, อาคาร คอนกรีตเสริมเหล็กสูง 8 ชั้น 2 หลัง    

  4      โครงการ Modus Beachfront  งานก่อสร้างอาคารพักอาศัย                      33.59
         Condominium& Fresco                                                 
         Resort Hotel                                                        

  5      โครงการ Elements          ก่อสร้างอาคารคอนโดมิเนียม Element Srinakarin  567
         Srinakarin                สูง 7 ชั้น และ 8 ชั้น จำนวน 9 อาคาร            

  6      โครงการ ปรับปรุงอาคาร ซิน    งานปรับปรุงอาคารสำนักงาน ขนาดพื้นที่ 1,480 ตรม.  17.06
         เสียน เยอะ เป้า                                                       

  7      โครงการ                   โครงการปรับปรุงอาคารสาธารณะ ของ             12.09
         ปรับปรุงอาคารอาคารสาธารณะ   บจก.คอลเกต-ปาล์มโอลีฟ                       
         คอลเกต-ปาล์มโอลีฟ                                                     

  8      โครงการ Ramada Plaza      งานก่อสร้างอาคารพักอาศัย 7 ชั้น พร้อมชั้นใต้ดิน 3 ชั้น 202
         Hotel                     ภัตตาคารและที่จอดรถ                          

  9      โครงการ Niche Cars,Phase  ก่อสร้างโชว์รูมรถยนต์                          74.90
         1                                                                   

  10     โครงการ Art’e Condominium งานก่อสร้างอาคารพักอาศัย                      135

  11     โครงการ Oil Water         งานระบบกำจัดไขมันในน้ำมัน                     606.29
         Treatment Packages                                                  

  12     โครงการ Construction for  ก่อสร้างระบบดักจับไอระเหย                     203
         Vapor Recovery Unit                                                 

  ลำดับ   โครงการ                   ลักษณะงาน                                  มูลค่างาน
                                                                             (ล้านบาท)

  13     บมจ. ไออาร์พีซี              สัญญารายปีการบริการระบบไฟส่องสว่าง             3.74

  14     บจ. เชฟรอน ออฟชอร์         งานด้านธุรกิจต้นน้ำ                            8.00
         (ประเทศไทย)                                                         

  15     NDT Services ปี 2554       งานทดสอบเหล็กท่อโลหะในอุตสาหกรรมโรงกลั่นน้ำมัน   26.7
                                   อาคารสูง โรงงานอุตสาหกรรมงาน X-RAY ท่อและถังแ 
  ------ ------------------------- ----------------------------------------- ----------